બાળકો માટે કામ કરી રહેલી સંસ્થા 'સેવ ધ ચિલ્ડ્રન' માટે તેમણે આ ફોટોગ્રાફ્સ લીધા, જેમાં છલોછલ માતૃત્વની લાગણી ચરિતાર્થ થઈ રહી છે.

કેન્યાના 'મેગ્નમ ફોટોઝ'ના બેલ્જિયન ફોટોગ્રાફર બિક ડિપોર્ટરે, કેન્યાના બુનગોમા વિસ્તારની યાત્રા કરી. અહીં ડિપોર્ટરની મુલાકાત નેલી સાથે થઈ. જે તેમના ત્રીજા બાળકને જન્મ આપવાનાં હતાં.

આ બાળકનું નામ ફોટોગ્રાફરના નામથી પ્રભાવિત થઈ બિક રાખવામાં આવ્યું છે.

તમને આ પણ વાંચવું ગમશે

કેન્યા

ગર્ભાવસ્થાની પીડાના કારણે નેલીને મોટરસાઇકલ ઍમ્બ્યુલન્સ દ્વારા હૉસ્પિટલમાં લઈ જવામાં આવી હતી.

કટોકટીની સ્થિતિમાં આ વિસ્તારમાં કાદવવાળા રસ્તાઓ પર મોટરસાઇકલ એકમાત્ર જ સહારો છે.

એક દાયણે નેલીની મદદ કરી. નેલીની નોર્મલ ડિલવરી થઈ અને તે સમય દરમિયાન તેમને કોઈ પણ પ્રકારની પેઇન કિલર દવા આપવામાં આવી ન હતી.

નેલી કહે છે, "મેં ઘણી પ્રાર્થના કરી. ડૉકટર્સ હોવાના કારણે મને કોઈ ચિંતા નહોતી."

રોમાનિયા

ડાના પોપા લંડન સ્થિત ફોટોગ્રાફર છે. ડાનાએ રોમાનિયામાં બુખારેસ્ટની મુલાકાત લીધી, જ્યાં તેઓ રુખસાનાને મળ્યા.

રુખસાના તેમના પ્રથમ બાળકને જન્મ આપવાનાં હતાં.

રુખસનાના ગર્ભ ધારણ કર્યાના થોડાક દિવસો પછી જ તેમના પતિનું મૃત્યુ થયું હતું.

બુખારેસ્ટની એક હૉસ્પિટલમાં તેમના નવજાત બાળક સાથે આરામ કરતી રુખસાના તેમના પતિને યાદ કરે છે.

રુખસાના કહે છે, "મારા પતિ એક પરિવાર અને બાળક ઇચ્છતા હતા. તેમને બાળકો ખૂબ પસંદ હતાં."

"જ્યારે મને ખબર પડી કે હું ગર્ભવતી છું, ત્યારે મને ખૂબ ડર લાગ્યો હતો."

"કારણ કે તે સમયે અમારા સંજોગો બાળકને આ દુનિયામાં લાવવા માટે યોગ્ય નહોતા. હું વધુ છ મહિના પછી માતા બનવા ઇચ્છતી હતી."

"પરંતુ તેમણે મારી આંખોમાં જોઈ મને કહ્યું હતું કે સારા સમય વિશે પહેલાંથી જાણી શકાતું નથી."

"અને જ્યારે હું માત્ર ત્રણ કે ચાર મહિનાની ગર્ભવતી હતી ત્યારે તેમને હાર્ટઍટેક આવ્યો. ત્રણ અઠવાડિયાં પછી તેમનું મૃત્યુ થયું."

ગ્વાટેમાલા

સ્પેનિશ ફોટોગ્રાફર કારલોતા ગુવેરેરોએ ગ્વાટેમાલાનો પ્રવાસ કર્યો.

અહીં તેમની મુલાકાત 19 વર્ષનાં જેનિફર સાથે થઈ. જેમણે પોતાના બીજા દીકરા, ડેનિયલને જન્મ આપ્યો હતો.

જેનિફર ગ્વાટેમાલાના ક્વાટેઝાલટેનાંગોમાં રહે છે. તેઓ શહેરની બહારના વિસ્તારમાં તેમનાં માતાપિતા સાથે રહે છે.

આ પહેલાં તેઓ એક છોકરીનાં માતા બની ગયાં છે. તેમની દીકરી હવે ત્રણ વર્ષની છે.

જેનિફરે તેમના બીજા બાળક ડેનિયલને એક સરકારી હૉસ્પિટલમાં જન્મ આપ્યો... \n\nમને ઉપરના લેખ માટે સારું શીર્ષક આપો.
પાંચ દેશ, પાંચ માતાઓ, પરંતુ એક સમાન માતૃત્વ